RWI พุ่งแรงกว่า 7% ขานรับงบ Q1พลิกมีกำไร 35.98 ลบ.
RWI พุ่งแรงกว่า 7% ขานรับงบ Q1 พลิกมีกำไร 35.98 ลบ. ณ เวลา 16.08 น. ราคาอยู่ที่ 2.38 บาท ลบ 0.16 บาท หรือ 7.21% สูงสุดที่ 2.48 บาท ต่ำสุดที่ 2.34 บาท มูลค่าซื้อขายที่ 40.52 ล้านบาท
9 พ.ค. 2560

ผู้สื่อข่าวรายงานว่า ราคาหุ้นบริษัท บริษัท ระยองไวร์ อินดัสตรีส์ จำกัด (มหาชน) หรือ RWI ณ เวลา 16.08 น. ราคาอยู่ที่ 2.38 บาท บวก 0.16 บาท หรือ 7.21% สูงสุดที่ 2.48 บาท ต่ำสุดที่ 2.34 บาท มูลค่าซื้อขายที่ 40.52 ล้านบาท ขณะที่ดัชนีตลาดหุ้นไทยโดยรวมลบ 0.55%

โดยราคาหุ้น  RWI ปรับตัวขึ้นแรง หลังจากประกาศผลประกอบการไตรมาส 1/60 สิ้นสุดวันที่ 31 มี.ค.60 พลิกมีกำไร เนื่องจากบริษัทมีรายได้รวมเพิ่มขึ้นหลังขยายช่องทางการตลาดสู่งานโครงการขนาดใหญ่มากขึ้น ทำให้สามารถเพิ่มปริมาณการขาย ประกอบกับราคาสินค้าเพิ่มสูงขึ้น ซึ่งเป็นไปตามกลไลราคาตลาดลวดเหล็กและบริษัทมีการบริหารจัดการต้นทุนอย่างเหมาะสมและมีประสิทธิภาพ
ขณะที่ค่าใช้จ่ายในการบริหารงานลดลง 5.11 ล้านบาท ลดลง 3.85 ล้านบาท หรือร้อยละ 42.91% จากช่วงเดียวกันของปีก่อน เนื่องจากบริษัทได้ติดตามทวงถามลูกหนี้ที่คาดว่าจะสูญและได้รับการชำระหนี้ จึงกลับรายการค่าเผื่อหนี้สงสัยจะสูญ ซึ่งรายการดังกล่าวเป็นส่วนหนึ่งที่นำมาหักกับค่าใช้จ่ายในการบริหาร